
REFERAT
Privind modificarea HCL nr.189/31.05.2011 privind prelungirea dreptului de folosinta gratuita a cladirii Palatul Culturii din Timisoara în favoarea Teatrului National "Mihai Eminescu", Operei Nationale Române Timisoara, Teatrului German de Stat Timisoara si Teatrului Maghiar de Stat "Csiky Gergely" Timisoara


Prin HCL nr.189/2011 s-a aprobat prelungirea dreptului de folosinta gratuita a cladirii Palatul Culturii din Timisoara în favoarea Teatrului National "Mihai Eminescu" Timisoara, Operei Nationale Române Timisoara, Teatrului German de Stat Timisoara si Teatrului Maghiar de Stat "Csiky Gergely"  Timisoara pe o perioada de 29 de ani, începând cu data expirarii perioadei stabilite prin Hotarârea Consiliului Local nr. 24/23.02.1999.


Prin adresa cu nr.SC2011-20757/20.09.2011cei patru titulari cer incheierea unui contract de comodat in vederea primirii unor fonduri de la Ministerul Culturii si Patrimoniului  National, in vederea reparatiilor interioare exterioare si a acoperisului cladirii in cauza, fonduri ce vor fi primite numai cu conditia sa existe acest contract de comodat. 


Mentionam ca pana in prezent nu s-a mai incheiat un alt contract de comodat, care sa aiba acelasi obiect.

Fata de cele de mai sus,

PROPUNEM:

Modificarea art 1 din HCL nr.189/31.05.2011, in sensul ca prelungirea dreptului de folosinta gratuita se incheie printr-un contract de comodat pe 29 de ani, ce constituie anexa 1, incepand cu data intrarii in vigoare a Hotararii Consiliului Local al Municipiului Timisoara.

La data intrarii in vigoare a hotararii, protocolul incheiat in baza HCL nr.24/1999 precum si orice alt inscris privitor la administrarea imobilului, inchirierea sau concesiunea acestuia, vor inceta si nu vor mai produce efecte intre parti.

Contractul de comodat va fi incheiat doar dupa ce comodatarii (locatarii) imobilului, vor prezenta o cerere de renuntare la spatiul folosit in baza protocolului incheiat   in temeiul  HCL nr.24/1999.

Aprobarea contractului cadru de comodat, avand ca obiect ,, cedarea de către comodant, cu titlu gratuit, a dreptului de folosinţă a cladirii Palatului Culturii din Timişoara, inscrisa in C.F. nr.1 Timisoara, cu nr.top 249, proprietatea Municipiului Timisoara, atribuita prin H.C.L. nr.24/23.02.1999, modificata prin H.C.L. nr.97/03.05.2001si H.C.L. nr.189/31.05.2011’’, ce va constitui anexa nr.1 la Hotararea Consiliului Local.
Contractul va fi incheiat dupa intrarea in vigoare a hotararii, pe o perioada de 29 de ani, intre Municipiul Timisoara in calitate de comodant si Teatrul Naţional Mihai Eminescu Timişoara, Opera Nationala Romana Timisoara,  Teatrul German De Stat, Teatrul Maghiar De Stat ,,Csiky Gergely in calitate de comodatari.

